b'\n_START_ARTICLE_\nHiawatha\n_START_PARAGRAPH_\nHiawatha (H\xc3\xa4-yo-went\xe2\x80\x99-h\xc3\xa4; \xc4\x8clovek, ki se \xc4\x8de\xc5\xa1e), je bil v zgodovini ameri\xc5\xa1kega staroselskega plemena Mohawk naziv polo\xc5\xbeaja enega od devetih poglavarjev in osebno ime, ki ga je poglavar dobil z dnem nastopa funkcije. Danes je zapis anglizirana oblika izvirnega naziva H\xc3\xa4-yo-went\xe2\x80\x99-h\xc3\xa4, enega od 50 poglavarjev Haudenosaunee, ki je znotraj konfederacije Irokezov zastopal pleme Mohawk ._NEWLINE_H\xc3\xa4-yo-went\xe2\x80\x99-h\xc3\xa4 je, kot tudi Da-g\xc3\xa4-e\xe2\x80\x99-o-g\xc4\x83 i Da-g\xc3\xa4-no-we\xe2\x80\x99-d\xc3\xa4 pripadal klanu \xc5\xbdelv in je bil eden najpomembnej\xc5\xa1im mohaw\xc5\xa1kih poglavarjev. Po iroke\xc5\xa1kih pravilih je naziv polo\xc5\xbeaja postal osebno ime poglavarja med trajanjem njegove funkcije. Ker pa sta bila Deganawida (Da-g\xc3\xa4-no-we\xe2\x80\x99-d\xc3\xa4) in Hiawatha (H\xc3\xa4-yo-went\xe2\x80\x99-h\xc3\xa4) ustanovitelja zveze Irokezov, njunih mest na teh polo\xc5\xbeajih ni zasedel nih\xc4\x8de ve\xc4\x8d, na sestankih zveze pa so se prisotni obna\xc5\xa1ali, kot da sta \xc5\xa1e vedno tam, njuni mesti pa sta ostali prazni. Tako je v bistvu od njune smrti naprej zvezo vodilo le \xc5\xa1e 48 poglavarjev, med katerimi je bilo le sedem poglavarjev pripadnikov plemena Mohawk._NEWLINE_Kljub temu, da je zgodovinski obstoj obeh poglavarjev nemogo\xc4\x8de dokazati, sta Deganawida in Hiawatha postala legendarni osebnosti, ki so ju opevali v pesmih in zgodbah.'